Вядзём работу і па аналітыцы. У рамках нашай Камісіі па знешняй палітыцы мы ўжо правялі чатыры пасяджэнні з прыцягненнем прадстаўнікоў МЗС і Расіі, і Беларусі. На іх мы падымалі пытанне пра ўзмацненне каардынацыі на знешнім контуры на ўзроўні актыўнага ўдзелу парламентарыяў у калегіях замежных спраў. Мы выказалі прапановы нашым партнёрам, каб на знешнім контуры мы не абмяжоўваліся пытаннямі толькі палітыкі, а яшчэ разглядалі эканоміку. Нашы расійскія партнёры пагадзіліся, што ў сучасным свеце трэба эканамічны блок таксама ўзмацняць. Мы падрыхтавалі адпаведныя рэкамендацыі і будзем іх прасоўваць. На наступным пасяджэнні Камісіі будзем таксама рабіць акцэнт на саюзныя праграмы, на тое, каб мы стратэгічныя напрамкі ў эканоміцы падымалі. Мы недапрацоўваем у такіх найважнейшых для нашых краін галінах, як мікраэлектроніка, робататэхніка, нафтахімія, палімерныя кампазіты, штучны інтэлект, базы даных, фармацэўтыка... У нас ёсць саюзныя праграмы і праекты, але яны недастаткова маштабныя і не носяць комплекснага характару. Тут ёсць над чым працаваць.